text: Списание "Вишап" е създадено през декември 2020 г. от ас. Антоанета Ангелова и със съдействието на ас. Еожени Сакъз и доц. д-р Петър Голийски, преподаватели в специалност "Арменистика и кавказология". "Вишап" е независимо електронно издание за арменска и друга източна литература, култура и хуманитаристика. Списанието ще излиза 3 пъти годишно. В него ще се публикуват преводи на художествени произведения или откъси от произведения на източни автори, научно-популярни статии, посветени на литературата и цивилизацията на Изтока, и оригинални произведения.